
KLASA: 023-01/25-01/04
URBROJ: 2163-13-04/04-26-29
U Brtonigli - Verteneglio, 05. lipnja 2026. godine 


ZAPISNIK
sa 8. sjednice Općinskog vijeća Općine Brtonigla - Verteneglio
održane dana 05. lipnja 2026. godine s početkom u 16:00 sati

Sjednica se održava u sjedištu Općine Brtonigla - Verteneglio.
Sjednici prisustvuje osam od deset članova Općinskog vijeća i to: Igor Palčić, Robi Škrinjar, Elvis Martinović, Jasmin Martinović, Gianni Spitz, Lorena Lubiana Belle', Ivica Klarić i Željko Ružić.
Sjednici prisustvuje: predsjednik uprave gospodarskog subjekta 6.Maj-a d.o.o., Umag,  gos. Reuf Šerbečić.
Opravdano odsutni vijećnici: Ivana Ladavac i  Thomas Krebel.
Od strane Općinske uprave nazočni: načelnik, Neš Sinožić, zamjenica načelnika Dionea Sirotić, pročelnica  Marica Garić i savjetnik za pravne poslove i javnu nabavu, Kristina Brljavac.
Zapisnik vodi Kristina Brljavac, Savjetnik za pravne poslove i javnu nabavu.
Sjednicom predsjedava Igor Palčić. 
Predsjedavatelj Igor Palčić predlaže izmjenu predloženog Dnevnog reda na način da točka 3. postane točka 2., a dosadašnja točka 2. postane točka 3.
[bookmark: _Hlk191295866]Nakon što je predsjedavatelj utvrdio na nema primjedbi poziva na glasovanje, te se sa 8 (osam) glasova «ZA» bez glasova «PROTIV» i bez «SUZDRŽANIH» glasova prihvaća izmijenjeni Dnevni red 
Vijećnik Željko Ružić predlaže nadopunu, obzirom da  da nedostaje zadnja točka dnevnog reda te predlaže da zadnja točka bude „razno“.
Predsjedavatelj Igor Palčić slaže se sa navodom imenovanog vijećnika te prihvaća nadopunu gdje konačni dnevni red prihvaća kako slijedi:

DNEVNI RED
1. Prihvaćanje Zapisnika sa 7. sjednice Općinskog vijeća Općine Brtonigla -Verteneglio 
2. Prijedlog Odluke o izmjeni Odluke o načinu pružanja javne usluge sakupljanja miješanog komunalnog otpada na području Općine Brtonigla-Verteneglio Prijedlog I. Izmjene i dopune Proračuna Općine Brtonigla-Verteneglio za 2026. godinu i pripadajućih Programa:
· I. Izmjene Programa gradnje objekata i uređaja komunalne infrastrukture na području Općine Brtonigla-Verteneglio u 2026. godini;
· I. Izmjene i dopune Programa javnih potreba u društvenim djelatnostima i gospodarstvu za 2026. godinu
3. [bookmark: _Hlk231569136]Prijedlog Pravilnika o službenoj iskaznici, znački i službenoj odjeći komunalnih i prometnih  redara
4. Prijedlog Odluke o davanju prethodne suglasnosti na opće uvjete isporuke komunalne usluge obavljanja dimnjačarskih poslova na području Općine Brtonigla-Verteneglio
5. Razno

Ad.1.
Predsjedavatelj poziva prisutne na postavljanje komentara u svezi Zapisnika sa 7. sjednice. 
[bookmark: _Hlk191313146][bookmark: _Hlk193127068]Nakon što je predsjedavatelj utvrdio da nema primjedbi, poziva vijećnike na glasovanje. Općinsko vijeće Općine Brtonigla - Verteneglio sa  8 (osam) glasova «ZA» bez glasova «PROTIV» i bez «SUZDRŽANIH» glasova donosi Zapisnik sa 7. sjednice Općinskog vijeća Općine Brtonigla -Verteneglio.

Ad.2.
Predsjedavatelj Igor Palčić daje riječ direktoru Reufu Šerbečiću.
Reuf Šrebečić navodi da nakon zadnjeg vijeća na kojem je sudjelovao u 12 mjesecu 2022.godine i u odnosu na Skupštinu društva koja je još bila u veljači 2026. godine usuglašen je jedan zajednički prijedlog za potrebe izmjene cijena minimalne javne usluge. Imenovani navodi da se cijena javne usluge sastoji od varijabilnog dijela koji se na računima građana definira pod „C“, a to je ona količina otpada u zelenoj kanti koju preuzima društvo te prevozi do Picuda, a potom u Kaštjun, odnosno iznos na koji svaki od nas građana može utjecat. Drugi dio cijene je obveza minimalne javne usluge, a koja garantira sustav kao takav, odnosno kontinuitet, kvalitetu, održivost i primjenu na terenu. 
Prvi dio cijene formira se tako da izvršna vlast  daje pristanak na predloženu cijenu od strane društva, dok drugi dio cijene je onaj koji se donosi na vijeću. Imenovani navodi da je više razloga izmjene cijene, pa tako zakonska zapravo i najviše utječe obzirom da je propisana obveza diferenciranog odvoza otpada (žute, plave i zelene kante) koja društvo u slučaju jednog odvoza sedmično košta na godišnjoj razini  od 500.000,00 do 600.000,00 EUR više. Navedeni trošak raspodijeljen na 20 000 korisnika koliko postoje na Bujštini dovelo bi do povećanja od 2,5 do 3,00 EUR. Imenovani navodi da je otkupljeni glomazni otpad u 2022.godini koštao 120,00 EUR u 2025.godini 230,00 EUR. Nadalje, otkup građevinskog otpada se sukladno procijenjenoj vrijednosti javne nabave planirao na 85.000,00 EUR međutim dobivena je jedna ponuda od 172.000,00 EUR. Imenovani ističe da se za sve selektivne otpade u 2022.godini plaćalo 300.000,00 EUR, dok se za 2025. platilo 900.000,00 EUR. 
Drugi dio razloga povećanja cijene je količina selektivnog skupljenog otpada, koji je u 2022.godini bio 4 600 t, a u 2025.godini 7.500 t. Trenutno je na 38% međutim cilj je je doći na 50% i više jer sve ispod toga znači i povećanje cijene usluge.
  Treći razlog povećanja cijene usluge je povećanje materijalnih prava i povećanje plaća zaposlenika 6.Maj-a d.o.o.. Imenovani navodi iako se masa plaća povećala, društvo jako teško pronalazi zaposlenike.
Četvrti razlog povećanja cijene usluge su inflatorni pritisci, troškovi energenata, servisnih usluga i dr..
Imenovani navodi da postoji kategorija kućanstva te kategorija koja nije kućanstvo te ukratko izlaže primjer kako će se obračunavati odvoz koji je naveden u predloženoj izmjeni Odluke.



Načelnik Neš Sinožić navodi da je provedeno javno savjetovanje u trajanju od 30 dana, te da na isto nije prispjela niti jedna primjedba, dok je dana 14. svibnja održan Savjet potrošača koji je izdao suglasnost na prijedlog Odluke, stoga nema zapreke za donošenje iste. 

[bookmark: _Hlk193115034]Nakon što je predsjedavatelj utvrdio da nema primjedbi, poziva vijećnike na glasovanje. Općinsko vijeće Općine Brtonigla – Verteneglio sa  8 (osam) glasova «ZA» bez glasova «PROTIV» i bez «SUZDRŽANIH» glasova donosi Odluku o izmjeni Odluke o načinu pružanja javne usluge sakupljanja miješanog komunalnog otpada na području Općine Brtonigla-Verteneglio.
          

                                                         Ad.3. 
[bookmark: _Hlk153805768]Predsjedavatelj Igor Palčić daje riječ načelniku Nešu Sinožiću.
Načelnik Neš Sinožić navodi da je kod prihodovne strane smanjen iznos za kulturu koji se odnose na razne rekonstrukcije te na rekonstrukciju oltara Crkvice sv. Roka te projekta San Giorgio i dr. za 25.964,00 EUR, što se tiče rashoda povećava se stavka Program zaštite od divljači izvan lovišta  povećava se na 10.000,00EUR te ukratko izlaže razloge. Nadalje, predlaže da se stavka izgradnje stambeno poslovne građevine povećava na 500.000,00 EUR umjesto ranije predloženih 450.000,00 EUR obzirom da je nakon okončanja postupka javne nabave utvrđeno da su sve ponude veće od planiranih 450.000,00 EUR, te je nužno osigurati dodatnih 20.000,00 EUR za stručni nadzor. Imenovani navodi da će se sredstva  uzeti iz troškova upravljanja likvidnošću odnosno iz kamata za kredit koji smo predvidjeli za izgradnju i prenamjenu zgrade stare škole u vrtiću u Novoj Vasi. Imenovani navodi da je dodana nova stavka izrade snimke izvedbenog stanja LC50042 Nova Vas, kuju je ŽUC odradio. Imenovani ističe da bez predmetnog rebalansa ne možemo pristupiti potpisivanju ugovora za zgradu koja nam je jako važna. 

Nakon što je predsjedavatelj utvrdio da nema primjedbi, poziva vijećnike na glasovanje. Općinsko vijeće Općine Brtonigla – Verteneglio sa  8 (osam) glasova «ZA» bez glasova «PROTIV» i bez «SUZDRŽANIH» glasova donosi I. Izmjene i dopune Proračuna Općine Brtonigla-Verteneglio za 2026. godinu i pripadajućih Programa:
· I. Izmjene Programa gradnje objekata i uređaja komunalne infrastrukture na području Općine Brtonigla-Verteneglio u 2026. godini;
· I. Izmjene i dopune Programa javnih potreba u društvenim djelatnostima i gospodarstvu za 2026. godinu

[bookmark: _Hlk15638556]Ad.4.
Predsjedavatelj Igor Palčić daje riječ pročelnici Marici Garić. 
Pročelnica Marica Garić navodi da je Zakonom o komunalnom gospodarstvu  predviđeno da predstavničko tijelo donosi  pravilnik kojim se regulira izgled službene iskaznice,  značke i odjeće komunalnog i prometnog redara. Imenovana navodi da imamo Odluku koja je prilično stara, a obzirom da smo sada zaposlili komunalnog redara i što imamo prometnog redara potrebno je donijeti novu Odluku. Nadalje, ukratko definira što je sve regulirano predmetnim aktom. 

Nakon što je predsjedavatelj utvrdio da nema primjedbi, poziva vijećnike na glasovanje. Općinsko vijeće Općine Brtonigla - Verteneglio sa  8 (osam) glasova «ZA» bez glasova «PROTIV» i 1(jedan) «SUZDRŽANIM» glasom donosi Pravilnik o službenoj iskaznici, znački i službenoj odjeći komunalnih i prometnih  redara.

Ad.5.
Predsjedavatelj Igor Palčić daje riječ pročelnici Marici Garić.
Pročelnica Marica Garić navodi da se i ovdje radi o Zakonu o komunalnom gospodarstvu, gdje se dimnjačarske usluge dodjeljuju putem koncesije. Imenovana navodi da jedinice lokalne samouprave moraju za sve komunalne usluge objaviti  opće uvjete poslovanja za sve djelatnosti koje se obavljaju na određenom području. Sukladno tome, opći uvjeti poslovanja dimnjačarskih usluga moraju dobiti suglasnost Općinskog vijeća kako bi se obavljana na našem području te objavile javno na našim web stranicama.

Nakon što je predsjedavatelj utvrdio da nema primjedbi, poziva vijećnike na glasovanje. Općinsko vijeće Općine Brtonigla - Verteneglio sa  8 (osam) glasova «ZA» bez glasova «PROTIV» i bez «SUZDRŽANIH» glasova donosi Odluku o davanju prethodne suglasnosti na opće uvjete isporuke komunalne usluge obavljanja dimnjačarskih poslova na području Općine Brtonigla-Verteneglio.

Ad.6.
Razno
Predsjedavatelj Igor Palčić navodi da prije nego vijećnici krenu sa svojim pitanjima pod predmetnom točkom dnevnoga reda, dotiče se zahtjeva gos. Miroslava Sluganovića u kojem traži rezervaciju ili neku vrstu koncesije za jedno parkirno mjesto pored Sv. Roka, odnosno hotela gdje općina ima javni parking. Gos. Sluganović žalio se na odgovor općine za što replicira da kako nije moguće kupiti parking od općine kad baš ona ima rezervirana parkirna mjesta ispred zgrade. Imenovani navodi da je cilj da svi parkinzi budu i dalje besplatni, a upravo dodjeljivanjem jednog takvog parkirnog mjesta bi zapravo bilo kontradiktorno cilju koji se želi postići. 
Vijećnik Jasmin Martinović ističe da je parking u Brtonigli bio uvijek problem, stoga da bi svatko tražio parking i gdje bi to sve otišlo, smatra da su to samo provokacije. 
Predsjedavatelj Igor Palčić navodi da to što je u svojem navodi istaknuo da je bio  napadnut zbog pokušaja parkiranja trebalo bi to svakako prijaviti prometnom redaru.
Vijećnik Željko Ružić smatra da je u redu imati dva parkirna mjesta ispred općine, dok što se tiče spomenutog  parkinga navodi da dio pripada hotelu, obzirom da se u doba kada je on bio vijećnik donosila Odluka o kupnji, dok je drugi dio javan i kao takav trebao bi ostat. Imenovani navodi da je pročitao predmetni dopis i da se ne slaže sa svim navodima gospodina, pogotovo ne podržava način parkiranja kojim zatvara pristup susjedima.
Vijećnik Željko Ružić čestita vijećniku Gianniu Spitzu kao predstavniku i pripadniku naše Općine za dobivenu nagradu Gospodarske komore.
Predsjedavatelj Igor Palčić također se pridružuje čestitkama za vijećnika  Spitza te pohvaljuje njegov doprinos zajednici i obrtništvu. Nadalje, čestitke upućuje mentoru vijećniku Robiju Škrinjaru za sudjelovanje Jana Saina na Mediteranskoj olimpijadi.

Sjednica se zaključuje u  16:34 sata.

Zapisničar:						            Predsjednik Općinskog vijeća:
Kristina Brljavac v.r.							Dr.sc. Igor Palčić v.r. 

